Hubungan Croatia–Malaysia

Hubungan Croatia–Malaysia merujuk kepada hubungan dua hala antara Croatia dengan Malaysia. Croatia memiliki kedutaan di Kuala Lumpur, dan Malaysia mempunyai kedutaan di Zagreb.

 Sejarah 
Hubungan diplomatik antara dua negara telah diwujudkan pada 4 Mei 1992 selepas Croatia mengisytiharkan kemerdekaan daripada Yugoslavia. Malaysia membuka kedutaannya di Zagreb pada Julai 1994, dan Croatia membuka kedutaannya di Kuala Lumpur pada November 1995. Malaysia turut menyumbang dalam misi pengaman semasa Perang Yugoslavia.

 Economic relations 
Pada tahun 2008, jumlah perdagangan antara kedua-dua negara hanya berjumlah $70 juta. Pada masa ini, kerjasama hanya terhad kepada pertukaran sokongan pelbagai hala seperti pencalonan dalam organisasi antarabangsa, pendidikan tinggi, pelatihan dan sukan. Bekas Presiden Croatia Stjepan Mesić telah berkata bahawa beliau percaya Malaysia perlu menjadi salah satu rakan kongsi utama Croatia di Asia Tenggara, dan kerjasama antara kedua-dua negara patut berkembang ke sektor lain. Pada 2002, satu perjanjian mengenai penghapusan cukai berganda dan pengelakan fiskal telah ditandatangani yang berkuat kuasa pada 2005.

 Rujukan 


Malaysia
Category:Hubungan dua hala Malaysia